Novoizabrani američki predsjednik Barack Obama traži od Amerikanaca da obnove osjećaj za zajedničke ciljeve tijekom ove praznične sezone. Budući američki predsjednik kaže da svi moraju učiniti svoj dio kako "bi služili jedan drugom", "tražili nove ideje" i "započeli novo poglavlje" za zemlju. Barack Obama ovo je izjavio danas na Badnjak u svojoj radio i online video poruci u čast Božića i prazničke sezone.
Dodao je kako su ovo "teška vremena" za mnoge Amerikance koji se bore u "usporenom gospodarstvu", te da će međusobna suradnja pomoći da se Sjedinjene Države izvuku iz ove krize. Novoizabrani predsjednik Obama također je pozvao Amerikance da podrže vojnike koji su na službi u inozemstvu. Njihovu je službu nazvao "nevjerojatnom i nesebičnom žrtvom" i "inspiracijom za sve nas".